ฟอร์บส

***ฟอร์บส*** (; ) เป็นนิตยสารธุรกิจของสหรัฐ ก่อตั้งโดย บี. ซี. ฟอร์บส เมื่อ ค.ศ. 1917 ภายใต้การถือครองของอินทิกราเต็ดเวลมีเดียอินเวสต์เมนส์ ซึ่งมีสำนักงานใหญ่ตั้งอยู่ที่เขตบริหารพิเศษฮ่องกงตั้งแต่ ค.ศ. 2014 เป็นต้นมา ประธานกรรมการและบรรณาธิการบริหารคือ สตีฟ ฟอร์บส ส่วนเชอร์รี ฟิลลิปส์ ดำรงตำแหน่งประธานเจ้าหน้าที่บริหารตั้งแต่วันที่ 1 มกราคม ค.ศ. 2025 สำนักงานใหญ่ของบริษัทตั้งอยู่ที่เมืองเจอร์ซีย์ซิตี รัฐนิวเจอร์ซีย์

นิตยสาร*ฟอร์บส* จัดพิมพ์ปีละ 8 ฉบับ โดยมีเนื้อหาหลักเกี่ยวกับการเงิน อุตสาหกรรม การลงทุน และการตลาด นอกจากนี้ยังนำเสนอหัวข้อที่เกี่ยวข้อง เช่น เทคโนโลยี การสื่อสาร วิทยาศาสตร์ การเมือง และกฎหมาย มีฉบับสากลในภูมิภาคเอเชีย และมีฉบับที่ผลิตภายใต้สัญญาอนุญาตในอีกกว่า 27 ประเทศและภูมิภาคทั่วโลก นิตยสาร*ฟอร์บส* เป็นที่รู้จักอย่างกว้างขวางจากการจัดทำรายชื่อและการจัดอันดับต่าง ๆ เช่น รายชื่อชาวอเมริกันที่ร่ำรวยที่สุด (The Forbes 400), รายชื่อบุคคลที่มีชื่อเสียงอายุต่ำกว่า 30 ปี (The Forbes 30 Under 30), รายชื่อบุคคลมีชื่อเสียงที่มั่งคั่งที่สุดในสหรัฐ, รายชื่อบริษัทชั้นนำของโลก (The Forbes Global 2000), รายชื่อบุคคลทรงอิทธิพลที่สุดในโลก และรายชื่อมหาเศรษฐีของโลก คำขวัญของนิตยสาร*ฟอร์บส* คือ "การเปลี่ยนแปลงโลก" (Change the World)

## ประวัติบริษัท
บี. ซี. ฟอร์บส คอลัมนิสต์ด้านการเงินของสำนักข่าวเฮิร์สต์ และหุ้นส่วนของเขาวอลเตอร์ เดรย์ ผู้จัดการทั่วไปของนิตยสาร*แมกกาซีนออฟวอลล์สตรีต* ได้ร่วมกันก่อตั้งนิตยสาร*ฟอร์บส* เมื่อวันที่ 15 กันยายน ค.ศ. 1917 ฟอร์บสเป็นผู้จัดหาเงินทุนและตั้งชื่อนิตยสาร ส่วนเดรย์เป็นผู้มีความเชี่ยวชาญด้านการจัดพิมพ์ ชื่อดั้งเดิมของนิตยสารคือ *ฟอร์บส: ดีโวเทดทูดูเออร์สแอนด์ดูอิงส์* (Forbes: Devoted to Doers and Doings) เดรย์ดำรงตำแหน่งรองประธานของบริษัทบี. ซี. ฟอร์บสพับลิชชิงจำกัด ขณะที่ บี. ซี. ฟอร์บส ดำรงตำแหน่งบรรณาธิการบริหาร ซึ่งเขาดำรงตำแหน่งนี้จนถึงวาระสุดท้ายใน ค.ศ. 1954 ในช่วงบั้นปลายชีวิต ฟอร์บสได้รับความช่วยเหลือจากบุตรชายสองคนคือ บรูซ ชาร์ลส์ ฟอร์บส (1916–1964) และมัลคอล์ม ฟอร์บส (1919–1990)

หลังการถึงแก่อสัญกรรมของบี. ซี. ฟอร์บส บรูซ ฟอร์บสได้เข้ารับตำแหน่งบริหารต่อจากบิดา โดยมีความโดดเด่นในด้านการปรับปรุงระบบการดำเนินงานให้มีประสิทธิภาพ และพัฒนากลยุทธ์ทางการตลาด ในช่วงที่เขาดำรงตำแหน่งระหว่าง ค.ศ. 1954–1964 ยอดจัดจำหน่ายของนิตยสารเพิ่มขึ้นเกือบเท่าตัว

หลังการเสียชีวิตของบรูซ ฟอร์บส น้องชายของเขามัลคอล์ม ฟอร์บส ได้รับตำแหน่งประธานบริษัทและประธานเจ้าหน้าที่บริหารของบริษัทฟอร์บส์ รวมถึงดำรงตำแหน่งบรรณาธิการบริหารของนิตยสาร*ฟอร์บส* ด้วยตนเอง ระหว่าง ค.ศ. 1961–1999 นิตยสารอยู่ภายใต้การบรรณาธิการของเจมส์ ไมเคิลส์ ใน ค.ศ. 1993 ภายใต้การนำของไมเคิลส์ นิตยสาร*ฟอร์บส* ได้เข้ารอบสุดท้ายของรางวัลเนชันแนลแมกกาซีนอะวอร์ด ต่อมาใน ค.ศ. 2006 กลุ่มนักลงทุนชื่อว่าอีเลเวชันพาร์ตเนอร์ส ซึ่งมีโบโน นักร้องร็อกชื่อดังรวมอยู่ด้วย ได้เข้าซื้อหุ้นส่วนน้อยของบริษัท ภายใต้โครงสร้างองค์กรใหม่ในชื่อฟอร์บสมีเดียแอลแอลซี (Forbes Media LLC) ซึ่งรวมถึงนิตยสารฟอร์บส เว็บไซต์ Forbes.com และสื่ออื่น ๆ ในเครือ รายงานของหนังสือพิมพ์*[[เดอะนิวยอร์กไทมส์]]* เมื่อ ค.ศ. 2009 ระบุว่า "ร้อยละ 40 ของกิจการถูกขายไปในมูลค่าประมาณ 300 ล้านดอลลาร์สหรัฐ ทำให้มูลค่ารวมของบริษัทอยู่ที่ประมาณ 750 ล้านดอลลาร์สหรัฐ" สามปีต่อมา มาร์ก เอ็ม. เอ็ดมิสตัน จากบริษัทแอดมีเดียพาร์ตเนอร์ส แสดงความคิดเห็นว่า "ตอนนี้มูลค่าบริษัทอาจไม่ถึงครึ่งของตัวเลขนั้นแล้ว" ภายหลังมีการเปิดเผยว่ามูลค่าการซื้อขายจริงอยู่ที่ประมาณ 264 ล้านดอลลาร์สหรัฐ

ใน ค.ศ. 2021 บริษัทฟอร์บสมีเดียรายงานว่าธุรกิจกลับมามีกำไร โดยรายได้เพิ่มขึ้นร้อยละ 34 อยู่ที่ 165 ล้านดอลลาร์สหรัฐ การเติบโตของรายได้ส่วนใหญ่มาจากธุรกิจสำหรับผู้บริโภคของฟอร์บส ซึ่งเพิ่มขึ้น ร้อยละ 83 เมื่อเทียบรายปี ประธานเจ้าหน้าที่บริหาร ไมก์ เฟเดอร์ลี กล่าวว่า ฟอร์บสเติบโตขึ้นบนฐานของผู้ชมและขนาดธุรกิจที่มีผู้บริโภคกว่า 150 ล้านคนทั่วโลก

## สื่อพิมพ์อื่น ๆ
นอกจากนิตยสาร*ฟอร์บส* และนิตยสารภาคผนวกด้านครรลองชีวิตของฟอร์บสชื่อ *ฟอร์บสไลฟ์* (Forbes Life) นิตยสาร*ฟอร์บส* ยังมีฉบับภาษาต่างประเทศจำนวน 42 ฉบับ ครอบคลุมทั้งหมด 69 ประเทศ  ได้แก่

**Forbes Africa*
**Forbes Afrique (Francophone Africa)*
**Forbes África Lusófona (Lusophone Africa)*
**Forbes Argentina*
**Forbes Australia*
**Forbes Austria*
**Forbes Belgium*
**Forbes Brazil*
**Forbes Bulgaria*
**Forbes Central America*
**Forbes Chile*
**Forbes China*
**Forbes Colombia*
**Forbes Cyprus*
**Forbes Czech Republic*
**Forbes Dominican Republic*
**Forbes Ecuador*
**Forbes En Español*
**Forbes España (Spain)*
**Forbes France*
**Forbes Georgia*
**Forbes Greece*
**Forbes Hungary*
**Forbes India*
**Forbes Israel*
**Forbes Italy*
**Forbes Japan*
**Forbes Kazakhstan*
**Forbes Korea*
**Forbes Mexico*
**Forbes Middle East*
**Forbes Paraguay*
**Forbes Peru*
**Forbes Poland*
**Forbes Portugal*
**Forbes Romania*
**Forbes Slovensko (Slovakia)*
**Forbes Slovenia*
**Forbes Srbija (Serbia)*
**Forbes Switzerland*
**Forbes Thailand*
**Forbes Ukraine*
**Forbes Uruguay*
**Forbes Vietnam*

### ฟอร์บส (ประเทศไทย)
*ฟอร์บสไทยแลนด์* คือนิตยสารธุรกิจเศรษฐกิจรายเดือนที่นำเสนอเรื่องราวความสำเร็จของผู้ประกอบการและนักธุรกิจชั้นนำในไทย โดยเริ่มตีพิมพ์เป็นฉบับภาษาไทยครั้งแรกใน ค.ศ. 2014 จากความร่วมมือของบริษัท โพสต์ อินเตอร์เนชั่นแนล มีเดีย จำกัด ร่วมกับฟอบส์ นอกจากนี้ยังมีบทความเกี่ยวกับธุรกิจ การลงทุน และไลฟ์สไตล์ รวมถึงการจัดอันดับบุคคลและบริษัทที่น่าสนใจ

## ดูเพิ่ม
* อันดับมหาเศรษฐีโลก
* อันดับมหาเศรษฐินีโลก
* รายชื่อประเทศเรียงตามจำนวนมหาเศรษฐี

## อ้างอิง

## อ่านเพิ่ม
* 
*  Twenty-five years of the editor's columns from *Forbes*
* 
* 
* 
* 
* 
* 
* 

## แหล่งข้อมูลอื่น

* 

หมวดหมู่:นิตยสารข่าว
หมวดหมู่:นิตยสารอเมริกัน
หมวดหมู่:การควบรวมและเข้าซื้อกิจการในปี พ.ศ. 2557